เนื่องด้วยการคั่วกาแฟ เพื่อให้ได้กลิ่นรสชาติที่คงเอกลักษณ์ความเป็นตัวต้นจากสายพันธุ์และแหล่งปลูกนั้น จำเป็นจะต้องคั่วกาแฟให้ไม่เข้มมาก เพราะความร้อนจากการคั่วกาแฟจะไปทำลายโครงสร้างพันธะเคมีของกาแฟให้สูญเสียความมีตัวตนออกไป จนทำให้ไม่สามารถนำเสนอรสชาติที่แท้จริงของกาแฟจากแหล่งปลูกนั้นๆ การคั่วกาแฟที่อ่อน หรือ ระดับคั่วกลาง จึงเป็นที่นิยมในการนำเสนอกาแฟคั่วจากต่างประเทศ แม้รสชาติกาแฟจะขมน้อย และมีความเปรี้ยวของกรดในกาแฟที่สูงกว่าปกติมาก ผู้ทานกาแฟจึงควรเข้าใจว่ากรดในกาแฟนั้นคือธรรมชาติของกาแฟที่แท้จริง